สวัสดีค่ะ มีเรื่องอยากถามคุณ2เรื่องค่ะ1.หนูชอบปวดท้องข้างซ้ายมา2วันละค่ะ ปวดแปปๆก็หายไปค่ะ เคยมีเป็นโรคกระเพาะอาหารค่ะ ละถ้าปวดแบบนี้เกือบทุกๆวันมีสิทธิ์เป็นอื่นอื่นอีกมั้ยคะ ปล.ทานข้าวครบทุกมื้อค่ะ2.ประมาณ4วันก่อน อยู่ๆก็คันตาข้างซ้ายแบบไม่ทราบสาเหตุค่ะ ไม่มีอะไรเข้าตา ระคายเคืองมากแต่ก็ไม่ได้ขยี้ตาค่ะพอหลังจากนั้นประมาณ2วันก็มีอาการปวดๆที่ตาค่ะ ดูจากภายนอกไม่มีอาการบวมหรืออย่างอื่นเลยค่ะแต่พอกดละเจ็บตรงบริเวณหัวตาค่ะ หนูเป็าอะไรเหรอคะ แล้วจำเป็นต้องซื้อยามาหยอดมั้ยคะขอบมากๆค่ะ
สวัสดีค่ะ หากอาการปวดท้องข้างซ้ายเป็นบริเวณส่วนบนของท้อง อาจเกิดได้จาก1.โรคกระเพาะอาหารอักเสบหรือแผลในกระเพาะอาหาร ซึ่งจะรู้สึกปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน อาการปวดอาจเป็นเวลาหิวก่อนทานอาหาร หรือหลังทานอาหารไปแล้วก็ได้ นอกจากนี้อาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้น2.กรดไหลย้อนอาการจะคล้ายๆ กับกระเพาะอาหารอักเสบ และจะมีปวดแสบร้อนหรือจุกแน่นหน้าอกร่วมด้วย อาจมีมีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาเป็นต้นหากอาการปวดท้องซ้ายเป็นบริเวณส่วนล่างของท้อง อาจเกิดได้จาก1.ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่านอุจจาระเหลวร่วมด้วย2. ปีกมดลูกด้านซ้ายอักเสบ ท้องนอกมดลูกด้านซ้ายมีซีสต์ในรังไข่หรือปีกมดลูกด้านซ้ายเป็นเนื้องอกของรังไข่หรือปีกมดลูกด้านซ้าย3. ถุงผนังลำไส้ใหญ่อักเสบ แต่อาการปวดท้องจะเป็นแบบรุนแรงขึ้นเรื่อยๆ ภายใน 1-2 วัน ร่วมกับมีไข้สูง คลื่นไส้อาเจียน ท้องเสียหรือท้องอืดแนะนำให้ลองสังเกตว่าอาการปวดท้องด้านซ้ายเป็นบริเวณส่วนบนหรือส่วนล่างของช่องท้อง และมีอาการอื่นๆ อะไรร่วมบ้างหากไม่แน่ใจว่าอาการน่าจะเกิดจากโรคใด และมีอาการปวดท้องมากขึ้นเรื่อยๆ ควรไปพบแพทย์เพื่อรับการตรวจค่ะสำหรับอาการคันตา ระคายเคืองตา และปวดตาดังกล่าว อาจเกิดจาก1.เยื่อบุตาอักเสบ(conjunctivitis) ซึ่งอาจเกิดจากการติดเชื้อไวรัส แบคทีเรีย หรือสัมผัสกับสารก่อภูมิแพ้โดยจะมีอาการตาแดงที่ตาขาวหรือเปลือกตาด้านใน มีคันตาแสบตา ปวดตาตาแฉะ หรือน้ำตาไหล มีขี้ตามากร่วมด้วย2.ต้อเนื้อจะเห็นเป็นแผ่นเนื้อเยื่อรูปสามเหลี่ยมยื่นออกจากตาขาวเข้าไปที่ตาดำ ซึ่งอาจเป็นสีเหลืองและมีสีแดงบ้างเล็กน้อย และอาจเห็นเส้นเลือดอยู่รอบๆ ต้อเนื้อส่วนใหญ่จะไม่แสดงอาการใด ๆ หากมีอาการก็มักไม่รุนแรง เช่น ระคายเคืองตา แสบตา คันที่ดวงตา เป็นต้น3.ตากุ้งยิง(sty, hordeolum)เป็นการอักเสบบริเวณขอบเปลือกตา ที่เกิดจากการติดเชื้อแบคทีเรีย ทำให้เห็นเป็นตุ่มนูนบวมเล็ก ๆ คล้ายสิว หรือเป็นหัวหนอง อาจเกิดขึ้นที่เปลือกตาด้านนอกหรือด้านใน อาการนอกจากเห็นตุ่มนูนแล้ว จะมีอาการปวดและเจ็บ เปลือกตาบวม แดง เคืองตา ตาแดง น้ำตาไหล มีขี้ตามากแนะนำให้ลองเปิดเปลือกตาด้านล่างดูว่า เยื่อบุตามีอาการบวมแดงหรือไม่ หรือมีตุ่มนูนเล็กๆในเปลือกตาหรือไม่ หากเยื่อบุตาดูแดงกว่าเมื่อเทียบกับตาขวา หรือมีตุ่มนูนขึ้นมา หรือยังคงมีอาการระตายเคืองตาและเจ็บตา ควรไปพบแพทย์เพื่อรักษาค่ะ ในเบื้องต้นให้พยายามหลีกเลี่ยงการเกา การขยี้ตา งดใส่คอนแทคเลนส์ทุกชนิด หลีกเลี่ยงการใช้สายตามากไป อาจใช้วิธีประคบอุ่นบริเวณดวงตา นานประมาณ 10-15 นาที วันละ 3 -4 ครั้ง และนวดเบาๆ หากมีขี้ตา ควรเช็ดทำความสะอาดขอบตาด้วยสำลีชุบน้ำสะอาด เป็นต้น